**Tlačová informácia**

**zo zasadnutia Rady pre vysielanie a retransmisiu, ktoré sa konalo dňa 24. 1. 2018 v sídle Rady pre vysielanie a retransmisiu**

Na dnešnom zasadnutí Rada pre vysielanie a retransmisiu

* **uložila sankciu – 3 000 eur** vysielateľovi MARKÍZA – SLOVAKIA, spol. s r.o. (programová služba TV MARKÍZA) za porušenie § 20 ods. 3 ZVR (ochrana maloletých JSO), ku ktorému došlo tým, že dňa 14. 7. 2017 odvysielal v programe *Televízne noviny* príspevok *Najnebezpečnejšie letiská* zobrazujúci osobnú tragédiu - úmrtie ženy bez predchádzajúceho slovného upozornenia;
* **uložila sankciu – 3 000 eur** vysielateľovi MAC TV, s. r. o. (programová služba JOJ) za porušenie   
  § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam vysielania programu *X Factor* zo dňa 5. 8. 2017;
* **uložila sankciu – upozornenie na porušenie zákona** vysielateľovi Bardejovská televízna spoločnosť, s.r.o. (programová služba Bardejovská televízia BTV) za porušenie § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam vysielania   
  z dní 4. a 5. 9. 2017;
* **uložila sankciu – upozornenie na porušenie zákona** vysielateľovi Bardejovská televízna spoločnosť, s.r.o. (programová služba TV Poprad) za porušenie § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam vysielania z dní 7. a 8. 9. 2017;
* **uložila sankciu – upozornenie na porušenie zákona** vysielateľovi TV Štrba, s.r.o. (programová služba Obecné televízne vysielanie Štrba) za porušenie § 16 ods. 3 písm. d) ZVR, ku ktorému došlo tým, že dňa 3. 9. 2017 nevysielal, čím došlo k porušeniu povinnosti vysielať v súlade s udelenou licenciou a za porušenie § 16 ods. 3 písm. g) ZVR, ku ktorému došlo tým, že dňa 24. 9. 2017 v čase od cca 18:27 do 18:40 hod. počas vysielania programu *Magazín Prešovského samosprávneho kraja* neoznačil na obrazovke svoju programovú službu logom;
* **uložila sankciu – upozornenie na porušenie zákona** vysielateľovi Televízia Turiec, s.r.o. (programová služba Televízia Turiec (TVT)) za porušenie § 31a ods. 4 ZVR (zákaz skrytej reklamy), ku ktorému došlo dňa 14. 6. 2017 tým, že v programe *Správy* odvysielal príspevok *Univerzitná nemocnica ponúka novú službu* obsahujúci informácie o lekárni prevádzkovanej   
  v Univerzitnej nemocnici Martin;
* **začala správne konanie** voči vysielateľovi MAC TV s. r. o. (programová služba JOJ) vo veci možného porušenia § 20 ods. 3 ZVR (ochrana maloletých - JSO) v súvislosti s tým, že dňa   
  5. 11. 2017 o cca 20:38 hod. odvysielal program *Päťdesiat odtieňov sivej*, ktorý označil ako nevhodný pre maloletých divákov do 15 rokov;
* **začala správne konanie** vočivysielateľovi Rozhlas a televízia Slovenska (programová služba Jednotka) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním príspevku o parlamentných voľbách v Českej republike v programe *Správy RTVS* dňa 20. 10. 2017;
* **začala správne konanie** vočivysielateľovi Rozhlas a televízia Slovenska (programová služba Jednotka) vo veci možného porušenia § 16 ods. 3 písm. e) ZVR (používanie štátneho jazyka), ku ktorému došlo tým, že dňa 1. 11. 2017 odvysielal program *Posledný jednorožec* s českým dabingom;
* **uznala za neopodstatnené** 8 sťažností resp. ich častí.

Všetky uznesenia prijaté dňa 24. 1. 2018 budú zverejnené v zápisnici zo zasadnutia na webovej stránke Rady.

Kontakt pre médiá:

Mgr. Lucia Michelčíková, PhD. mobil: +421 918 696 286

hovorkyňa tel.: +421 2 20 90 65 03

Rada pre vysielanie a retransmisiu mail: [lucia.michelcikova@rvr.sk](mailto:lucia.michelcikova@rvr.sk)